**รายงานการประชุมสภาองค์การบริหารส่วนตำบลโตนด**

**สมัยสามัญ สมัยที่ ๓ ครั้งที่ ๑ ประจำปี ๒๕๖๗**

**วันจันทร์ที่ ๕ เดือน สิงหาคม พ.ศ.๒๕๖๗**

**ณ ห้องประชุมสภาองค์การบริหารส่วนตำบลโตนด**

**ผู้เข้าประชุม จำนวน ๑๒ คน รายนาม ดังนี้**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายไกรสร คำไทยกลาง | ประธานสภา อบต.โตนด | *-ไกรสร คำไทยกลาง-* |  |
| ๒. | นายสมศักดิ์ ดอกทุเรียน | รองประธานสภา อบต.โตนด | *-สมศักดิ์ ดอกทุเรียน-* |  |
| ๓. | นายสงวน สร้างกลาง | สมาชิกสภา หมู่ที่ ๑ | *-สงวน สร้างกลาง-* |  |
| ๔. | นางสาวธารารัตน์ สื่อกลาง | สมาชิกสภา หมู่ที่ ๒ | *-ธารารัตน์ สื่อกลาง-* |  |
| ๕. | นายจิรพัฒน์ กริ่งกลาง | สมาชิกสภา หมู่ที่ ๓ | *-จิรพัฒน์ กริ่งกลาง-* |  |
| ๖. | นายสิทธิชัย ฉนำกลาง | สมาชิกสภา หมู่ที่ ๔ | *-สิทธิชัย ฉนำกลาง-* |  |
| ๗. | นายกิติภูมิ กฤตยามนตรี | สมาชิกสภา หมู่ที่ ๕ | *-กิติภูมิ กฤตยามนตรี-* |  |
| ๘. | นายวิโรจน์ โชติกลาง | สมาชิกสภา หมู่ที่ ๗ | *-วิโรจน์ โชติกลาง-* |  |
| ๙. | นายเอกลักษณ์ ศิริรัตน์ | สมาชิกสภา หมู่ที่ ๙ | *-เอกลักษณ์ ศิริรัตน์-* |  |
| ๑๐ | นางแสงจันทร์ หลอกลาง | สมาชิกสภา หมู่ที่ ๑๐ | *-แสงจันทร์ หลอกลาง-* |  |
| ๑๑ | นายฉลอง เฉียงกลาง | สมาชิกสภา หมู่ที่ ๑๑ | *-ฉลอง เฉียงกลาง-* |  |
| ๑๒. | นายสมสง่า กิติอาสา | เลขานุการสภาฯ | *-สมสง่า กิติอาสา-* |  |

-๒-

**ผู้เข้าร่วมประชุม จำนวน ๑๘ คน รายนาม ดังนี้**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายกฤติพงค์ ถวิลสุวรรณวัง | นายก อบต.โตนด | *-กฤติพงค์ ถวิลสุวรรณวัง-* |  |
| ๒. | ร.ต.สุวรรณ พิมพ์ทองหลาง | รองนายก อบต.โตนด | *-สุวรรณ พิมพ์ทองหลาง-* |  |
| ๓. | นายอดุลย์ พานอิ่ม | รองนายก อบต.โตนด | * *ลา -* |  |
| ๔. | นางสาวอมรรัตน์ เวชแพทย์ | เลขานุการนายก อบต.โตนด | *-อมรรัตน์ เวชแพทย์-* |  |
| ๕. | นางศรินยา เดชน้อย | รองปลัด อบต. | *-ศรินยา เดชน้อย-* |  |
| ๖. | นายดนัย วิชัยวัฒนา | ผอ.กองช่าง | *-ดนัย วิชัยวัฒนา-* |  |
| ๗. | นางนพภา ยอพันดุง | หัวหน้าสำนักปลัด | *-นพภา ยอพันดุง-* |  |
| ๘. | นางสาวธนวรรณ เทศสูงเนิน | รก.ผอ.กองการศึกษาฯ | *-ธนวรรณ เทศสูงเนิน-* |  |
| ๙. | นางสาวริสา โปร่งสันเทียะ | นักวิเคราะห์นโยบายฯ | *-ริสา โปร่งสันเทียะ-* |  |
| ๑๐. | นางณัฐรินีย์ ไชยโคตร | นักทรัพยากรบุคคล | *-ณัฐรินีย์ ไชยโคตร-* |  |
| ๑๑. | นางนิตย์รดี จ้อยโถ | นักวิชาการคลังชำนาญการ | *-นิตย์รดี จ้อยโถ-* |  |
| ๑๒. | นายทศพร อยู่กิ่ม | นักวิชาการพัสดุชำนาญการ | *-ทศพร อยู่กิ่ม-* |  |
| ๑๓. | นางแสงจันทร์ พยัพกลาง | นักจัดการงานทั่วไปชำนาญการ | *-แสงจันทร์ พยัพกลาง-* |  |
| ๑๔. | นางปิยะพร อารีรมย์ | นิติกรชำนาญการ | *-ปิยะพร อารีรมย์-* |  |
| ๑๕. | นางสาวกชพร ศรีทองหลาง | เจ้าพนักงานธุรการชำนาญงาน | *-กชพร ศรีทองหลาง-* |  |
| ๑๖. | นายเริงรุจ สุขะตุงคะ | เจ้าพนักงานธุรการชำนาญงาน | *-เริงรุจ สุขะตุงคะ-* |  |
| ๑๗. | นายธนะพงศ์ เกิดผล | เจ้าพนักงานธุรการชำนาญงาน | *-ธนะพงศ์ เกิดผล-* |  |
| ๑๘. | นางสาวมัณฑิกา เพียรงูเหลือม | ผช.เจ้าพนักงานพัฒนาชุมชน | *-มัณฑิกา เพียรงูเหลือม-* |  |
| ๑๙. | นายฉลองชัย เสนกลาง | ผช.เจ้าพนักงานป้องกันฯ | *-ฉลองชัย เสนกลาง-* |  |
|  |  |  |  |  |
|  |  |  |  |  |

-๓-

**เปิดประชุมเวลา ๐๙.๐๐ น.**

ประธานสภาฯ - จุดธูปเทียนบูชาพระรัตนตรัย สวดมนต์ไหว้พระพร้อมกัน

นายสมสง่า กิติอาสา - การประชุมสภาฯ สมัยสามัญ สมัยที่ ๓ ครั้งที่ ๑ ประจำปี ๒๕๖๗ ในวันนี้มี

เลขานุการสภาฯ สมาชิกฯ เข้าประชุมจำนวน ๑๒ ท่าน ถือว่าครบองค์ประชุม และผู้เข้าร่วมประชุม ๑๘ ท่าน เมื่อที่ประชุมพร้อมแล้วกระผมขอเชิญท่านประธานสภาฯ เปิดประชุมตามระเบียบวาระเป็นลำดับต่อไป

**ระเบียบวาระที่ ๑ - เรื่องที่ประธานแจ้งให้ทราบ**

ประธานสภาฯ -ประกาศเรียกประชุมสภาสมัยสามัญ สมัยที่ ๓ ประจำปี ๒๕๖๗ ระหว่างวันที่ ๑ - ๑๕ สิงหาคม ๒๕๖๗ กำหนดไม่เกิน ๑๕ วัน ลงวันที่ ๓๑ กรกฎาคม ๒๕๖๗รายละเอียดตามเอกสารที่ได้แจกให้ที่ประชุมแล้ว

มติที่ประชุม -รับทราบ

**ระเบียบวาระที่ ๒ - รับรองรายงานการประชุมสภาครั้งที่แล้ว**

**ประธานสภาฯ** **๒.๑รับรองรายงานการประชุมสภาสมัยวิสามัญ สมัยที่ ๒ ครั้งที่ ๒ ประจำปี ๒๕๖๗ เมื่อวันที่ ๑๘ มิถุนายน ๒๕๖๗**

ประธานสภาฯ -มีสมาชิกสภาฯ ท่านใดแก้ไขเพิ่มเติม หรือไม่

มติที่ประชุม -มติรับรองรายงานการประชุม จำนวน ๑๒ เสียง

**ระเบียบวาระที่ ๓ - เรื่องเสนอใหม่เพื่อพิจารณา**

**๓.๑ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๘** **วาระที่ ๑ รับหลักการ**

ประธานสภาฯ -เพื่อสร้างความเข้าใจเป็นแนวทางเดียวกัน ขอเชิญท่านรองปลัด อบต.รักษาราชการแทน ปลัด อบต.ได้ชี้แจงข้อกฎหมาย ระเบียบ ที่เกี่ยวข้อง เพื่อให้สมาชิกสภาฯ ได้ทราบ ขอเชิญครับ

นางศรินยา เดชน้อย -ดิฉัน นางศรินยา เดชน้อย ตำแหน่ง รองปลัด อบต. รักษาราชการแทน ปลัด อบต.

รองปลัด อบต.โตนด ขอชี้แจงระเบียบ ข้อกฎหมายที่เกี่ยวข้อง ดังนี้ อาศัยตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติม (ฉบับที่ ๗) พ.ศ. ๒๕๖๒ มาตรา ๘๗ กำหนดว่างบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบล และเสนอได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด

วรรคหก กำหนดว่า ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบล ต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัติ นั้น

-๔-

เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบล พิจารณาไม่แล้วเสร็จ ให้ถือว่าสภาองค์การบริหารส่วนตำบล ให้ความเห็นชอบตามที่นายกองค์การบริหารส่วนตำบลเสนอ และให้ดำเนินการตามวรรคสามต่อไป

วรรคแปด กำหนดว่า ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบลจะแปรญัตติเพิ่มเติมรายการ หรือจำนวนในรายการไม่ได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ดอกเบี้ยเงินกู้ หรือเงินที่กำหนดให้จ่ายตามกฎหมาย และในการพิจารณาของสภาองค์การบริหารส่วนตำบล การเสนอ การแปรญัตติ หรือการกระทำด้วยประการใด ๆ ที่มีผลให้สมาชิกสภาองค์การบริหารส่วนตำบล มีส่วนไม่ว่าโดยทางตรงหรือทางอ้อม ในการใช้งบประมาณรายจ่ายจะกระทำมิได้

-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขฉบับเพิ่มเติมถึง ฉบับที่ ๓) พ.ศ.๒๕๖๕

ข้อ ๔๕ วรรคสามกำหนดว่า ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณ นั้น

ข้อ ๔๗ ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่ง

ให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

ประธานสภาฯ -เมื่อสมาชิกทุกท่านเข้าใจระเบียบแนวทางปฏิบัติแล้ว จะได้ดำเนินการประชุมใน วาระที่ ๑ ขั้นรับหลักการ ต่อไป

- ลำดับต่อไป เรียนเชิญท่านนายกฯ แถลงงบประมาณ ประกอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๘ ต่อที่ประชุม

-๕-

นายกฤติพงค์ ถวิลสุวรรณวัง - กราบเรียน ท่านประธานสภาฯ และท่านสมาชิกสภาองค์การบริหารส่วนตำบล

นายก อบต. โตนดทุกท่าน กระผมนายกฤติพงค์ ถวิลสุวรรณวัง ตำแหน่ง นายกองค์การบริหารส่วนตำบลโตนด ขอแถลงงบประมาณประกอบร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๘ ต่อสภาฯ ในปีงบประมาณ พ.ศ.๒๕๖๘ องค์การบริหารส่วนตำบลโตนด มีสถานะการเงินการคลัง ตลอดจนหลักการและแนวนโยบายการดำเนินงาน บัดนี้ ถึงเวลาที่คณะผู้บริหารขององค์การบริหารส่วนตำบลโตนดจะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลโตนด ฉะนั้น ในโอกาสนี้ คณะผู้บริหารองค์การบริหารส่วนตำบลโตนด จึงขอชี้แจงให้ท่านประธานและสมาชิกสภาฯ ทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ.๒๕๖๘ ดังต่อไปนี้

**๑.สถานะการคลัง**

๑.๑ งบประมาณรายจ่ายทั่วไป

ในปีงบประมาณ พ.ศ.๒๕๖๗ ณ วันที่ ๓๑ กรกฎาคม ๒๕๖๗ องค์การบริหารส่วนตำบลโตนด มีสถานะการเงิน ดังนี้

๑.๑.๑ เงินฝากธนาคาร จำนวน ๓๔,๙๕๔,๕๒๐.๖๖ บาท

๑.๑.๒ เงินสะสม จำนวน ๗๙,๓๐๑,๙๘๒.๙๔ บาท

๑.๑.๓ ทุนสำรองเงินสะสม จำนวน ๐.๐๐ บาท

๑.๑.๔ รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย รวมจำนวน ๐ โครงการ รวม ๐.๐๐ บาท

๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน ๑๒ โครงการ รวม จำนวน ๓๗,๙๕๖.๗๕ บาท

๑.๒ เงินกู้คงค้าง จำนวน ๐.๐๐ บาท

**๒.การบริหารงบประมาณ ในปีงบประมาณ ๒๕๖๖**

(๒.๑) รายรับจริงทั้งสิ้น ๕๐,๑๕๔,๙๐๖.๘๑ บาท ประกอบด้วย

หมวดภาษีอากร ๑,๓๓๗,๔๒๓.๘๙ บาท

หมวดค่าธรรมเนียม ค่าปรับ และใบอนุญาต ๕๒๙,๐๐๙.๒๐ บาท หมวดรายได้จากทรัพย์สิน ๑๕๕,๖๓๓.๒๓ บาท

หมวดรายได้จากสาธารณูปโภคและการพาณิชย์ ๐.๐๐ บาท

หมวดรายได้เบ็ดเตล็ด ๒,๗๖๐.๐๐ บาท

หมวดรายได้จากทุน ๑,๙๐๐.๐๐ บาท

หมวดภาษีจัดสรร ๒๔,๑๔๕,๒๑๙.๔๙ บาท

หมวดเงินอุดหนุน ๒๓,๙๘๒,๙๖๑.๐๐ บาท

(๒.๒) เงินอุดหนุนที่รัฐบาลให้โดยระบุวัตถุประสงค์ ๔,๐๒๕,๓๔๐.๐๐ บาท

(๒.๓) รายจ่ายจริง จำนวน ๔๔,๔๕๔,๗๘๓.๙๐ บาท ประกอบด้วย

งบกลาง ๑๕,๙๓๓,๐๓๔.๐๐ บาท

งบบุคลากร ๑๒,๙๐๓,๕๘๘.๕๙ บาท

-๖-

งบดำเนินงาน ๗,๑๕๘,๙๕๙.๒๒ บาท

งบลงทุน ๖,๓๕๐,๙๕๐.๐๐ บาท

งบเงินอุดหนุน ๒,๑๐๘,๒๕๒.๐๙ บาท

งบรายจ่ายอื่น ๐.๐๐ บาท

(๒.๔) รายจ่ายที่จ่ายจากเงินอุดหนุที่รัฐบาลให้โดยระบุวัตถุประสงค์

จำนวน ๔,๓๐๘,๗๗๐.๐๐ บาท

(๒.๕) มีการจ่ายเงินสะสมเพื่อดำเนินการตามอำนาจหน้าที่

จำนวน ๑,๑๐๙,๐๐๐.๐๐ บาท

(๒.๖) รายจ่ายที่จ่ายจากเงินทุนสำรองเงินสะสม ๐.๐๐ บาท

(๒.๗) รายจ่ายที่จ่ายจากเงินกู้ ๐.๐๐ บาท

**๑.รายรับ**

|  |  |  |  |
| --- | --- | --- | --- |
| **รายรับ** | **รายรับจริง**  **ปี ๒๕๖๖** | **ประมาณการ**  **ปี ๒๕๖๗** | **ประมาณการ**  **ปี ๒๕๖๘** |
| **รายได้จัดเก็บเอง** |  |  |  |
| หมวดภาษีอากร | ๑,๓๓๗,๔๒๓.๘๙ | ๑,๓๙๕,๐๐๐.๐๐ | ๑,๓๙๕,๐๐๐.๐๐ |
| หมวดค่าธรรมเนียมค่าปรับ และใบอนุญาต | ๕๒๙,๐๐๙.๒๐ | ๖๕๐,๐๐๐.๐๐ | ๖๕๐,๐๐๐.๐๐ |
| หมวดรายได้จากทรัพย์สิน | ๑๕๕,๖๓๓.๒๓ | ๒๐๕,๐๐๐.๐๐ | ๒๐๕,๐๐๐.๐๐ |
| หมวดรายได้เบ็ดเตล็ด | ๒,๗๖๐.๐๐ | ๑๐,๐๐๐.๐๐ | ๑๐,๐๐๐.๐๐ |
| หมวดรายได้จากทุน | ๑,๙๐๐.๐๐ | ๐.๐๐ | ๐.๐๐ |
| **รวมรายได้จัดเก็บเอง** | **๒,๐๒๖,๗๒๖.๓๒** | **๒,๒๖๐,๐๐๐.๐๐** | **๒,๒๖๐,๐๐๐.๐๐** |
| **รายได้ที่รัฐบาลเก็บแล้วจัดสรรให้ อปท.** |  |  |  |
| หมวดภาษีจัดสรร | ๒๔,๑๔๕,๒๑๙.๔๙ | ๒๓,๗๔๐,๐๐๐.๐๐ | ๒๓,๗๔๐,๐๐๐.๐๐ |
| **รวมรายได้ที่รัฐบาลเก็บแล้วจัดสรรให้ อปท.** | **๒๔,๑๔๕,๒๑๙.๔๙** | **๒๓,๗๔๐,๐๐๐.๐๐** | **๒๓,๗๔๐,๐๐๐.๐๐** |
| **รายได้ที่รัฐบาลอุดหนุนให้ อปท.** |  |  |  |
| หมวดเงินอุดหนุน | ๒๓,๙๘๒,๙๖๑.๐๐ | ๒๕,๐๐๐,๐๐๐.๐๐ | ๒๕,๕๐๐,๐๐๐.๐๐ |
| **รวมรายได้ที่รัฐบาลอุดหนุนให้ อปท.** | **๒๓,๙๘๒,๙๖๑.๐๐** | **๒๕,๐๐๐,๐๐๐.๐๐** | **๒๕,๕๐๐,๐๐๐.๐๐** |
| **รวม** | **๕๐,๑๕๔,๙๐๖.๘๑** | **๕๑,๐๐๐,๐๐๐.๐๐** | **๕๑,๕๐๐,๐๐๐.๐๐** |

**๒.รายจ่าย**

|  |  |  |  |
| --- | --- | --- | --- |
| **รายจ่าย** | **รายจ่ายจริง**  **ปี ๒๕๖๖** | **ประมาณการ**  **ปี ๒๕๖๗** | **ประมาณการ**  **ปี ๒๕๖๘** |
| **จ่ายจากงบประมาณ** |  |  |  |
| งบกลาง | ๑๕,๙๓๓,๐๓๔.๐๐ | ๑๗,๒๑๓,๔๗๘.๐๐ | ๑๗,๘๖๘,๘๘๑.๐๐ |
| งบบุคลกร | ๑๒,๙๐๓,๕๘๘.๕๙ | ๑๗,๐๗๒,๖๘๘.๐๐ | ๑๗,๔๔๖,๔๖๐.๐๐ |
| งบดำเนินงาน | ๗,๑๕๘,๙๕๙.๒๒ | ๙,๐๒๓,๘๓๔.๐๐ | ๘,๕๓๐,๓๙๐.๐๐ |
| งบลงทุน | ๖,๓๕๐,๙๕๐.๐๐ | ๕,๖๑๑,๖๐๐.๐๐ | ๕,๗๒๘,๒๖๙.๐๐ |
| งบเงินอุดหนุน | ๒,๑๐๘,๒๕๒.๐๙ | ๒,๐๗๘,๔๐๐.๐๐ | ๑,๙๒๖,๐๐๐.๐๐ |
| **รายจ่ายจากงบประมาณ** | **๔๔,๔๕๔,๗๘๓.๙๐** | **๕๑,๐๐๐,๐๐๐.๐๐** | **๕๑,๕๐๐,๐๐๐.๐๐** |

-๗-

การบริหารงานในปีงบประมาณ พ.ศ.๒๕๖๘ งบประมาณรายจ่ายทั่วไป

องค์การบริหารส่วนตำบลโตนด จัดทำงบประมาณแบบสมดุล (รายรับเท่ากับรายจ่าย) ดังนี้

ตั้งประมาณการรายรับไว้ ๕๑,๕๐๐,๐๐๐ บาท

ตั้งประมาณการรายจ่ายไว้ ๕๑,๕๐๐,๐๐๐ บาท

ประธานสภาฯ -ลำดับต่อไป รายละเอียดข้อบัญญัติงบประมาณรายจ่ายประจำปีงบประมาณ ๒๕๖๘ขอให้เจ้าหน้าที่ที่เกี่ยวข้องได้ชี้แจงรายละเอียดให้ที่ประชุมทราบพอสังเขป

นางนพภา ยอพันดุง -ดิฉัน นางนพภา ยอพันดุง ตำแหน่ง หัวหน้าสำนักปลัด ขอชี้แจงรายละเอียดของ

หัวหน้าสำนักปลัด สำนักปลัด ดูรายละเอียดตามเอกสารที่ได้แจกจ่ายให้ที่ประชุมแล้ว) ดังต่อไปนี้

-แผนงานงบกลาง

-แผนงานบริหารงานทั่วไป

-แผนงานการรักษาความสงบภายใน

-แผนงานสาธารณสุข

-แผนงานสังคมสงเคราะห์

-แผนงานสร้างความเข็มแข็งของชุมชน

-แผนงานการเกษตร

นางสาวริสา โปร่งสันเทียะ –ดิฉันนางสาวริสา โปร่งสันเทียะ ตำแหน่ง นักวิเคราะห์นโยบายและแผนชำนาญการ

นักวิเคราะห์ฯ ขอชี้แจงรายละเอียดของ กองคลัง ดูรายละเอียดตามเอกสารที่ได้แจกจ่ายให้ที่ประชุมแล้ว ดังต่อไปนี้

-งานบริหารงานคลัง แผนงานบริหารงานทั่วไป

นางสาวธนวรรณ เทศสูงเนิน –ดิฉัน นางสาวธนวรรณ เทศสูงเนิน ตำแหน่ง นักวิชาการศึกษา (รก.ผอ.กอง

นักวิชาการศึกษาฯ การศึกษาฯ) ขอชี้แจงรายละเอียด กองการศึกษาศาสนาและวัฒนธรรม ดูรายละเอียดตามเอกสารที่ได้แจกจ่ายให้ที่ประชุมแล้ว ดังต่อไปนี้

-แผนงานการศึกษา

-แผนงานการศาสนา วัฒนธรรม และนันทนาการ

นายดนัย วิชัยวัฒนา -กระผม นายดนัย วิชัยวัฒนา ตำแหน่ง ผู้อำนวยการกองช่าง ขอชี้แจงรายละเอียด

ผอ.กองช่าง ของ กองช่าง ดูรายละเอียดตามเอกสารที่ได้แจกจ่ายให้ที่ประชุมแล้วไปพร้อมๆกัน ดังต่อไปนี้

-แผนงานเคหะและชุมชน

-แผนงานอุตสาหกรรมและการโยธา

-แผนงานพาณิชย์

- งบประมาณรายจ่ายเฉพาะการ งบประมาณรายจ่ายเฉพาะการการประปา ประจำปีงบประมาณ พ.ศ.๒๕๖๘ รายละเอียดตามเอกสารที่แจกจ่ายให้ที่ประชุม

ประธานสภาฯ -ตามที่ท่านนายก อบต.ได้แถลงงบประมาณประกอบร่างข้อบัญญัติฯ ไปแล้วนั้น และเจ้าหน้าที่ได้ชี้แจงรายละเอียดแต่ละกองให้ทราบแล้ว ก่อนจะมีการลงมติรับหลักการ

-๘-

ร่างข้อบัญญัติฯ ขอให้สมาชิกสภาฯ ได้ตรวจสอบรายละเอียดงบประมาณและพิจารณาข้อบัญญัติงบประมาณรายจ่ายประจำปี พ.ศ.๒๕๖๘ อีกครั้ง

ประธานสภาฯ -ตามที่ท่านสมาชิกสภาฯ ได้ตรวจสอบและพิจารณาข้อบัญญัติงบประมาณรายจ่ายประจำปี พ.ศ.๒๕๖๘ เป็นเวลานานพอสมควรแล้ว มีสมาชิกสภาฯ ท่านได้จะขออภิปรายทั่วไป เรียนเชิญครับ

ประธานสภาฯ - มีสมาชิกสภาฯ ท่านใด ขออภิปรายเพิ่มเติมหรือไม่

มติที่ประชุม -ไม่มี

ประธานสภาฯ -ที่ประชุมไม่มีผู้ใดขออภิปรายเพิ่มเติม ลำดับต่อไปจะเป็นการลงมติในวาระที่ ๑ ขั้นรับหลักการ

-ท่านสมาชิกสภาฯ ท่านใด รับหลักการ แห่งร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๘ **กรุณาลงมติ**

มติที่ประชุม - มีมติ  **รับหลักการ ๑๒ เสียง**

ประธานสภาฯ -ท่านสมาชิกสภาฯ ท่านใด ไม่รับหลักการ แห่งร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๘ **กรุณาลงมติ**

มติที่ประชุม - ไม่มี

ประธานสภาฯ -สรุปมติที่ประชุม เป็นเอกฉันท์ จำนวน ๑๒ เสียง รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๘

**-(ลงมติวาระที่ ๑ รับหลักการ เวลา ๑๑.๓๐ น.)**

ประธานสภาฯ - **ลำดับต่อไป การเลือกคณะกรรมการแปรญัตติ**

- กระผมขอให้สมาชิกสภาฯ เลือกคณะกรรมการแปรญัตติ เชิญท่าน รองปลัด อบต.รักษาราชการแทน ปลัด อบต.ได้ชี้แจงระเบียบ กฎหมายที่เกี่ยวข้อง

นางศรินยา เดชน้อย -ดิฉัน นางศรินยา เดชน้อย ตำแหน่ง รองปลัด อบต.รักษาราชการแทน ปลัด อบต.

รองปลัด อบต.โตนด ขอชี้แจงระเบียบที่เกี่ยวข้อง ดังต่อไปนี้ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๓) พ.ศ.๒๕๖๕

-ข้อ ๑๐๓ คณะกรรมการสภาท้องถิ่น มี ๒ ประเภท คือ

(๑) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

(๒) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

-ข้อ ๑๐๔ คณะกรรมการสภาท้องถิ่น มีหน้าที่กระทำกิจการหรือพิจารณาสอบสวนเรื่องใดๆ อันอยู่ในกิจการของสภาท้องถิ่น แล้วรายงานต่อสภาท้องถิ่นสภาท้องถิ่นอาจแต่งตั้งคณะกรรมการวิสามัญ เพื่อพิจารณากิจกรรมของสภาท้องถิ่นเป็นกรณีพิเศษ

-๙-

-ข้อ ๑๐๕ ภายใต้ข้อบังคับ ๑๐๓ และข้อ ๑๐๔ สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นกรรมการชุดต่าง ๆ ตามความจำเป็นแก่กิจการในหน้าที่ของสภาท้องถิ่น ดังนี้ (๓) คณะกรรมการแปรญัตติร่างข้อบัญญัติ

-ข้อ ๑๐๗ ภายใต้ข้อ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่นและให้นำวิธีการเลือกตามข้อ ๑๒ มาใช้บังคับโดยอนุโลม

-ข้อ ๑๑๐ ญัตติร่างข้อบัญญัติที่สภาท้องถิ่นลงมติรับหลักการ และส่งคณะกรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่น

รายงานต่อตามวรรคหนึ่งอย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใดการสงวนความเห็นของกรรมการแปรญัตติ ตลอดจนการสงวนคำแปรญัตติด้วย

ประธานสภาฯ - ลำดับต่อไป ขอให้สมาชิกสภาฯ เสนอให้มีคณะกรรมการแปรญัตติกี่คน ซึ่งต้องไม่น้อยกว่าสามคนแต่ไม่เกินเจ็ดคน พร้อมผู้รับรอง ๒ คน

นายสงวน สร้างกลาง -กระผม นายสงวน สร้างกลาง ตำแหน่ง สมาชิกสภาฯ หมู่ที่ ๑ ขอเสนอให้มี

ส.อบต. หมู่ ๑ คณะกรรมการแปรญัตติ จำนนวน ๓ คน

ผู้รับรอง ๑.นายฉลอง เฉียงกลาง ส.อบต. หมู่ ๑๑

๒.นางสาวธารารัตน์ สื่อกลาง ส.อบต. หมู่ ๒

ประธานสภาฯ -ที่ประชุม สมาชิกสภาฯ มีท่านใดเสนอเพิ่มเติมอีกหรือไม่

มติที่ประชุม -ไม่มี และ มีมติเป็นเอกฉันท์ให้มีคณะกรรมการแปรญัตติ ๓ คน

ประธานสภาฯ -ลำดับต่อไป ขอให้สมาชิกสภาฯ เสนอคณะกรรมการแปรญัตติ คนที่ ๑

พร้อมผู้รับรอง ๒ คน

นายฉลอง เฉียงกลาง -กระผมขอเสนอ นายกิติภูมิ กฤตยามนตรี ส.อบต. หมู่ ๕ เป็นคณะกรรมการ

ส.อบต. หมู่ ๑๑ แปรญัตติ คนที่ ๑

ผู้รับรอง ๑.นายวิโรจน์ โชติกลาง ส.อบต. หมู่ ๗

๒.นายจิรพัฒน์ กริ่งกลาง ส.อบต. หมู่ ๓

-๑๐-

ประธานสภาฯ -มีสมาชิกสภาฯท่านใดจะเสนอเพื่อคัดเลือกเป็นคณะกรรมการแปรญัตติคนที่หนึ่งอีก

หรือไม่ ถ้าไม่มีเป็นอันว่า ที่ประชุมนี้ มีมติเลือก นายกิติภูมิ กฤตยามนตรี ส.อบต. หมู่ ๕ เป็นคณะกรรมการแปรญัตติคนที่ ๑

นางแสงจันทร์ หลอกลาง - ดิฉัน ขอเสนอ นายสิทธิชัย ฉนำกลาง ส.อบต. หมู่ ๔ เป็นคณะกรรมการ

ส.อบต. หมู่ ๑๐ แปรญัตติ คนที่ ๒

ผู้รับรอง ๑.นายฉลอง เฉียงกลาง ส.อบต. หมู่ ๑๑

๒.นายเอกลักษณ์ ศิริรัตน์ ส.อบต. หมู่ ๙

ประธานสภาฯ - มีสมาชิกสภาฯท่านใดจะเสนอเพื่อคัดเลือกเป็นคณะกรรมการแปรญัตติคนที่สองอีกหรือไม่ ถ้าไม่มีเป็นอันว่า ที่ประชุมนี้ มีมติเลือก นายฉลอง เฉียงกลาง ส.อบต. หมู่ ๑๑ เป็นคณะกรรมการแปรญัตติคนที่ ๒

นายกิติภูมิ กฤตยามนตรี -กระผม ขอเสนอ นายฉลอง เฉียงกลางส.อบต.หมู่ ๑๑ เป็นคณะกรรมการแปร

ส.อบต. หมู่ ๕ ญัตติคนที่ ๓

ผู้รับรอง ๑.นางแสงจันทร์ หลอกลาง ส.อบต. หมู่ ๑๐

๒.นายสงวน สร้างกลาง ส.อบต. หมู่ ๑

ประธานสภาฯ -มีสมาชิกสภาฯท่านใดจะเสนอเพื่อคัดเลือกเป็นคณะกรรมการแปรญัตติคนที่สาม อีกหรือไม่ ถ้าไม่มีเป็นอันว่า ที่ประชุมนี้ มีมติเลือก นายฉลอง เฉียงกลาง ส.อบต. หมู่ ๑๑ เป็นคณะกรรมการแปรญัตติคนที่ ๓

มติที่ประชุม -สรุป มติที่ประชุม เลือกคณะกรรมการแปรญัตติ จำนวน ๓ คน ดังนี้

๑.นายกิติภูมิ กฤตยามนตรี ส.อบต.หมู่ ๕ เป็นคณะกรรมการแปรญัตติคนที่ ๑

๒.นายสิทธิชัย ฉนำกลาง ส.อบต.หมู่ ๔ เป็นคณะกรรมการแปรญัตติคนที่ ๒

๓.นายฉลอง เฉียงกลาง ส.อบต. หมู่ ๑๑ เป็นคณะกรรมการแปรญัตติคนที่ ๓

ประธานสภาฯ - เมื่อสภาได้คัดเลือกคณะกรรมการแปรญัตติ ครบตามจำนวนที่กำหนดไว้แล้ว ขอให้คณะกรรมการแปรญัตติได้ดำเนินการเลือกตำแหน่งประธานและเลขานุการให้เรียบร้อยและทำหน้าที่ตามที่ระเบียบกฎหมายที่กำหนดไว้ และให้รายงานให้ประธานสภาฯ ได้รับทราบด้วย

- ลำดับต่อไป ขอให้ที่ประชุม ได้กำหนดระยะเวลาให้สมาชิกสภาฯยื่นคำแปรญัตติต่อประธานกรรมการแปรญัตติ ไม่น้อยกว่ายี่สิบสี่ชั่วโมง(ไม่น้อยกว่า ๒๔ ชั่วโมง)นับแต่สภาอบต.มีมติรับหลักการแห่งร่างข้อบัญญัติงบประมาณรายจ่ายประจำปี พ.ศ. ๒๕๖๘

- ลำดับต่อไป ขอเชิญสมาชิกได้เสนอเพื่อกำหนดระยะเวลายื่นแปรญัตติ ขอเชิญครับ

นางแสงจันทร์ หลอกลาง - ดิฉัน นางแสงจันทร์ หลอกลาง ตำแหน่ง ส.อบต.หมู่ ๑๐ ขอเสนอกำหนด

ส.อบต.ม.๑๐ ระยะเวลายื่นคำแปรญัตติ ได้ดังนี้

วันที่ ๕ สิงหาคม ๒๕๖๗ เวลา ๑๔.๐๐ – ๑๖.๓๐ น.

วันที่ ๖ – ๗ สิงหาคม ๒๕๖๗ เวลา ๐๘.๓๐ – ๑๖.๓๐ น.

วันที่ ๘ สิงหาคม ๒๕๖๗ เวลา ๐๘.๓๐ – ๑๕.๐๐ น.

-๑๑-

โดยไม่เว้นวันหยุดราชาการ สถานที่ยื่นแปรญัตติ ณ ห้องประชุมสภาองค์การบริหารส่วนตำบลโตนด

ประธานสภาฯ - ที่ประชุม สมาชิกสภาฯมีท่านใดเสนอเพิ่มเติมอีกหรือไม่

มติที่ประชุม - ไม่มี

ประธานสภาฯ -สรุปมติที่ประชุม ขอให้ผู้ที่มีความประสงค์ยื่นคำแปรญัตติได้ยื่นต่อประธานคณะกรรมการแปรญัตติ ตามกำหนดตั้งแต่วันที่ ๕ สิงหาคม ๒๕๖๗ เวลา ๑๔.๐๐-๑๖.๓๐ น. วันที่ ๖-๗ สิงหาคม ๒๕๖๗ เวลา ๐๘.๓๐-๑๖.๓๐ น. และวันที่ ๘ สิงหาคม ๒๕๖๗ เวลา ๐๘.๓๐-๑๕.๐๐ น.ไม่เว้นวันหยุดราชการ สถานที่ยื่นคำแปรฯ ณ ห้องประชุมสภาองค์การบริหารส่วนตำบลโตนด

มติที่ประชุม - รับทราบ

นายสมสง่า กิติอาสา -กระผมขอนัดคณะกรรมการแปรญัตติ ทุกท่าน ประชุมเพื่อคัดเลือกประธาน

เลขานุการสภาฯ กรรมการและเลขานุการ หลังเลิกประชุม เป็นลำดับต่อไป

ประธานสภาฯ -การประชุมสภาฯ ในวันนี้สำเร็จเรียบร้อยไปด้วยดี ขอขอบคุณท่านสมาชิกทุกท่าน ที่เข้าประชุมโดยพร้อมเพรียงกัน และเมื่อคณะกรรมการแปรญัตติได้ประชุมและรายงานให้ประธานสภาฯ รับทราบแล้ว จะได้นัดให้ท่านสมาชิกฯ ได้มาประชุมเพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๘ ตามลำดับวาระต่อไป

**เวลา ๑๒.๐๐ น.** (**พักรับประทานอาหาร)**

**เริ่มประชุม เวลา ๑๓.๐๐ น.**

**๓.๒ การพิจารณาโอนงบประมาณรายจ่ายประจำปีงบประมาณ ๒๕๖๗ เพื่อตั้งจ่ายรายการขึ้นใหม่**

ประธานสภาฯ -ในระเบียบวาระนี้ท่านนายก อบต.มีเรื่องเสนอญัตติให้สภาฯ ได้พิจารณาอนุมัติและให้ความเห็นชอบการโอนงบประมาณรายจ่ายประจำปีงบประมาณ พ.ศ.๒๕๖๗ เพื่อตั้งจ่ายรายการขึ้นใหม่

นายกฤติพงค์ ถวิลสุวรรณวัง –ข้าพเจ้า นายกฤติพงค์ ถวิลสุวรรณวัง ตำแหน่ง นายกองค์การบริหารส่วนตำบลโตนด

นายก อบต. ขอเสนอญัตติเรื่อง การพิจารณาโอนงบประมาณรายจ่ายประจำปีงบประมาณ ๒๕๖๗ เพื่อตั้งจ่ายรายการขึ้นใหม่ เพื่อให้การบริหารงานเป็นไปตามระเบียบและถูกต้องในการปฏิบัติงานราชการ ลำดับต่อไป ขอเชิญเจ้าหน้าที่ที่เกี่ยวข้องได้ชี้แจง ระเบียบ ข้อกฎหมาย และรายละเอียดให้สมาชิกสภาฯ ได้รับทราบ เพื่อพิจารณา ต่อไป

นางศรินยา เดชน้อย -**ดิฉัน นางศรินยา เดชน้อย ตำแหน่ง รองปลัดองค์การบริหารส่วนตำบลโตนด รักษา**

**รองปลัด อบต. ราชการแทน ปลัดองค์การบริหารส่วนตำบลโตนด ขอชี้แจง ระเบียบ ข้อกฎหมาย ให้สมาชิกสภาฯได้รับทราบ ดังนี้**

**-๑๒-**

**-อาศัยอำนาจความตามระเบียบกระทรวงมหาดไทย ว่าด้วยวิธีงบประมาณขององค์กรปกครองส่วนท้องถิ่น พ.ศ.๒๕๖๓** หมวด ๔ การโอนและแก้ไขเปลี่ยนแปลงงบประมาณ

ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

-ลำดับต่อไป เชิญเจ้าหน้าที่ที่เกี่ยวข้อง ได้ชี้แจงรายละเอียดการโอนงบประมาณรายจ่ายประจำปีงบประมาณ พ.ศ. ๒๕๖๗ เป็นลำดับต่อไป

นางนพภา ยอพันดุง -ดิฉัน นางนพภา ยอพันดุง ตำแหน่ง หัวหน้าสำนักปลัด ขอชี้แจงรายละเอียดการ

หัวหน้าสำนักปลัด โอนงบประมาณรายจ่ายประจำปีงบประมาณ พ.ศ. ๒๕๖๗ เพื่อตั้งจ่ายรายการขึ้นใหม่ รายละเอียดดังต่อไปนี้

**โอนลด**

**แผนงานการเกษตร**

-ด้านการเศรษฐกิจ แผนงานการเกษตร งานส่งเสริมการเกษตร งบบุคลากร ประเภทรายจ่าย เงินเดือนข้าราชการหรือพนักงานส่วนท้องถิ่น งบประมาณอนุมัติ ๓๗๖,๐๘๐ บาท งบประมาณคงเหลือก่อนโอน ๒๖๓,๒๑๐.๓๒ บาท โอนลดครั้งนี้ ๘,๙๐๐ บาท ยอดเงินงบประมาณหลังโอน ๒๕๔,๓๑๐.๓๒ บาท

**โอนเพิ่ม/โอนตั้งจ่ายรายการขึ้นใหม่**

**แผนงานบริหารงานทั่วไป**

-ด้านบริหารทั่วไป แผนงานบริหารงานทั่วไป งานบริหารทั่วไป งบดำเนินงาน ประเภทรายจ่ายงบลงทุน หมวด ครุภัณฑ์ ประเภท ครุภัณฑ์คอมพิวเตอร์หรืออิเล็กทรอนิกส์ รายการ เครื่องพิมพ์เลเซอร์ หรือ LED ขาวดำ ชนิด Network แบบที่ ๑ (๒๘หน้า/นาที) ราคาเครื่องละ ๘,๙๐๐ บาท จำนวน ๑ เครื่อง งบประมาณอนุมัติก่อนโอน ๐ บาท โอนเพิ่มครั้งนี้ ๘,๙๐๐ บาท งบประมาณหลังโอน ๘,๙๐๐ บาท โดยมีคุณลักษณะพื้นฐาน ดังนี้

-มีความละเอียดในการพิมพไม่นอยกวา ๑,๒๐๐x๑,๒๐๐ dpi

-มีความเร็วในการพิมพสำหรับกระดาษ A๔ ไม่นอยกวา ๒๘ หนาต่อนาที (ppm)

-สามารถพิมพ์เอกสารกลับหน้าอัตโนมัติได้

-มีหน่วยความจำ (Memory) ขนาดไม่น้อยกว่า ๑๒๘ MB

-มีช่องเชื่อมต่อ (Interface) แบบ USB ๒.๐ หรือดีกว่า จำนวนไม่น้อยกว่า ๑ ช่อง

-มีช่องเชื่อมต่อระบบเครือข่าย (Network Interface) แบบ 10/100 Base-T หรือดีกว่า จำนวนไม่น้อยกว่า ๑ ช่อง หรือ สามารถใช้งานผ่านเครือข่ายไร้สาย Wi-Fi (IEEE ๘๐๒.๑b,g,n) ได้

-มีถาดใสกระดาษได้รวมกันไม่นอยกวา ๒๕๐ แผ่น

-๑๓-

-สามารถใชได้กับ A๔, Letter, Legal และสามารถกำหนดขนาดของกระดาษเองได้

เป็นไปตามเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือน มีนาคม ๒๕๖๖ ประกาศ ณ วันที่ ๑๓ มีนาคม ๒๕๖๖ กระทรวงดิจิทัลเพื่อเศรษฐกิจและสังคม

ประธานสภาฯ -ตามที่เจ้าหน้าที่ที่เกี่ยวข้องได้ชี้แจงรายละเอียด ขอให้สมาชิกสภาฯ ทุกท่านได้ตรวจสอบรายละเอียดตามเอกสารที่แจกจ่ายให้สมาชิกสภาฯ อีกครั้ง ถ้ามีข้อสงสัยประการใดก็ยกมือขึ้นสอบถามได้

-ตามที่สมาชิกสภาฯ ทุกท่าน ได้ตรวจสอบรายละเอียดตามเอกสารที่ได้แจกจ่ายให้ เป็นเวลานานพอสมควรแล้ว มีสมาชิกสภาฯท่านใดมีข้อสงสัยหรือมีข้อซักถามหรือไม่

มติที่ประชุม -ไม่มี

ประธานสภาฯ -ในลำดับต่อไป ที่ประชุมจะได้พิจารณาลงมติ อนุมัติหรือไม่อนุมัติในการพิจารณาการโอนงบประมาณรายจ่ายประจำปีงบประมาณ พ.ศ.๒๕๖๗ เพื่อตั้งจ่ายรายการขึ้นใหม่

-สมาชิกสภาฯ ท่านใด อนุมัติ การโอนงบประมาณรายจ่ายประจำปีงบประมาณ พ.ศ.๒๕๖๗ เพื่อตั้งจ่ายรายการใหม่ **กรุณาลงมติ**

มติที่ประชุม -มติที่ประชุม อนุมัติ จำนวน ๑๒ เสียง

ประธานสภาฯ -สมาชิกสภาฯ ท่านใด ไม่อนุมัติ การโอนงบประมาณรายจ่ายประจำปีงบประมาณ พ.ศ.๒๕๖๗ เพื่อตั้งจ่ายรายการใหม่ **กรุณาลงมติ**

มติที่ประชุม - ไม่มี

ประธานสภาฯ -สรุปมติที่ประชุม เป็นเอกฉันท์ อนุมัติ ให้โอนงบประมาณรายจ่ายประจำปีงบประมาณ พ.ศ.๒๕๖๗ เพื่อตั้งจ่ายรายการใหม่

มติที่ประชุม -รับทราบ

**ระเบียบวารที่ ๔ เรื่อง อื่น ๆ**

ประธานสภาฯ -สมาชิกสภาฯ ท่านใดมีเรื่องแจ้งเพิ่มเติมหรือสอบถาม เรียนเชิญ

นายสิทธิชัย ฉนำกลาง -๑.ฝากเรื่องถนนชำรุด เส้นไปเหมืองมาบจาน เป็นหลุมเป็นบ่อไม่สารารถสัญจรได้

ส.อบต.ม.๔ ๒.เรื่องไฟฟ้าส่องสว่างของ หมู่ ๔ เกิดการชำรุดหลายจุด ก็ขอให้ดำเนินการแก้ไขให้ด้วย

นายกฤติพงค์ ถวิลสุวรรณวัง -เรื่องถนนชำรุด ก็จะรับเรื่องไว้เพื่อพิจารณาให้ความช่วยเหลือ แต่ช่วงนี้เป็นช่วง

นายก อบต. ฤดูฝนก็ขอให้ฝนเบาบางลงสักระยะ จะลงไปดำเนินการสำรวจและหาแนวทางแก้ไขให้ต่อไป

ร.ต.สุวรรณ พิมพ์ทองหลาง -เรื่องไฟฟ้าส่องสว่าง ก็เนื่องด้วยช่วงนี้เป็นฤดูฝน การซ่อมไฟฟ้าก็จะระงับไว้ก่อน

รองนายก อบต. เพราะต้องคำนึงถึงความปลอดภัยของเจ้าหน้าที่ด้วย ถ้าฝนทิ้งช่วงหรือฝนเบาบางลงก็จะออกดำเนินการซ่อมแซมให้ต่อไป

-๑๔-

นายสมศักดิ์ ดอกทุเรียน -ก็ขอขอบคุณคณะผู้บริหาร และสมาชิกสภาฯที่อนุมัติงบประมาณ โครงการขุดลอก

รองประธานสภาฯ เหมืองเส้นครูบากฤษณะ เส้นหนองหัวเรือตลอดเส้น

นางศรินยา เดชน้อย ๑.ขอแจ้งประชาสัมพันธ์โครงการอนุรักษ์พันธุกรรมพืชอันเนื่องมาจากพระราชดำริ

รองปลัด อบต. สมเด็จพระเทพรัตนราชสุดาฯ สยามบรมราชกุมารี (อพ.สธ.) ซึ่งจะดำเนินกิจกรรมปลูกต้นไม้และปลูกพืชสมุนไพร ขึ้นในวันพุธที่ ๗ สิงหาคม ๒๕๖๗ ณ องค์การบริหารส่วนตำบลโตนด การแต่งกายชุดจิตอาสา ตั้งแต่เวลา ๐๙.๐๐ น.เป็นต้นไป ก็ขอเรียนเชิญสมาชิกสภาฯ ทุกท่านเข้าร่วมโครงการเพื่อร่วมปลูกต้นไม้และพืชสมุนไพรเพื่อเป็นการอนุรักษ์พันธุกรรมพืชอันเนื่องมาจากพระราชดำริ

๒.ในวันที่ ๑๙ - ๒๐ สิงหาคม ๒๕๖๗ ทางโรงพยาบาลส่งเสริมสุขภาพตำบล ที่ได้รับงบประมาณจากกองทุนหลักประกันสุขภาพ ในการจัดโครงการกาญจนบารมี เนื่องจาก รัชกาลที่ ๑๐ ทรงมีความเมตตาที่มอบรถตรวจคัดกรองมะเร็งเต้านม เพื่อบริการให้ประชาชนที่ไม่สามารถเข้าถึงการตรวจคัดกรองมะเร็งเต้านม ณ องค์การบริหารส่วนตำบลโตนด โดยจะเริ่มลงทะเบียนตั้งแต่ เวลา ๐๘.๓๐ น. และพิธีเปิด เวลา ๐๙.๐๐ น. เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗๒ พรรษา ก็ขอให้ทางสมาชิกสภาฯ ได้แจ้งประชาสัมพันธ์ให้ประชาชนได้เข้าร่วมตรวจคัดกรองมะเร็งเต้านม ตามวันเวลา ดังกล่าว

นางแสงจันทร์ หลอกลาง -ก็ขอแจ้งประชาสัมพันธ์เพิ่มเติม ทาง รพ.สต. จะออกตรวจคัดกรองมะเร็งเต้านม

ส.อบต.ม.๑๐ เบื้องต้น โซน หมู่ ๑,๒,๙,๑๐,๑๑,๑๒ ในวันที่ ๕-๖ สิงหาคม ๒๕๖๗ ณ ศูนย์ ศสมช. เวลา ๐๙.๐๐ - ๑๕.๐๐ น.และวันที่ ๗-๘ สิงหาคม ๒๕๖๗ โซนหมู่ ๓,๔,๕,๖,๗,๘ ณ รพ.สต.โตนด

ประธานสภาฯ -มีสมาชิกสภาฯ ท่านใดมีเรื่องเพิ่มเติมอีกหรือไม่ ถ้าไม่มี ก็ขอขอบคุณสมาชิกสภาฯ ทุกท่าน คณะผู้บริหาร และข้าราชการพนักงานทุกท่านที่เข้าร่วมประชุมสภาฯ โดยพร้อมเพรียงกันในวันนี้

**เลิกประชุม เวลา ๑๔.๐๐ น.**

(ลงชื่อ) *-สมสง่า กิติอาสา-* ผู้บันทึกการประชุม

(นายสมสง่า กิติอาสา)

เลขานุการสภาองค์การบริหารส่วนตำบลโตนด

**คณะกรรมการตรวจรายงานการประชุม**

**ได้ตรวจสอบแล้ว ลงบันทึกรายการได้ครบและถูกต้อง**

-*แสงจันทร์ หลอกลาง-*

(นางแสงจันทร์ หลอกลาง)

สมาชิกสภาองค์การบริหารส่วนตำบลโตนด หมู่ ๑๐

-๑๕-

**คณะกรรมการตรวจรายงานการประชุม**

**ได้ตรวจสอบแล้ว ลงบันทึกรายการได้ครบและถูกต้อง**

-*สงวน สร้างกลาง-*

­ (นายสงวน สร้างกลาง)

สมาชิกสภาองค์การบริหารส่วนตำบลโตนด หมู่ ๑

*-กิติภูมิ กฤตยามนตรี-*

(นายกิติภูมิ กฤตยามนตรี) สมาชิกสภาองค์การบริหารส่วนตำบลโตนด หมู่ ๕

รับรองรายงานการประชุม

-*ไกรสร คำไทยกลาง-*

(นายไกรสร คำไทยกลาง)

ประธานสภาองค์การบริหารส่วนตำบลโตนด